Ektor Baldassi: “Argentina — Shveysariya uchrashuvida aslida Ermatov ishlashi kerak edi”

JCh — 2010’da faoliyat olib borgan argentinalik hakam Ektor Baldassi bugungi Argentina — Shveysariya uchrashuviga aslida Ravshan Ermatov tayinlangani haqida aytib o‘tdi, deya xabar beradi Championat.asia.

Ma’lum bo‘lishicha, Baldassi ayni paytda Argentina parlamentida ishlab kelmoqda.
Para los que no saben, el uzbeko Irmatov (objetado por Argentina) dirigió el partido entre nuestra selección y #Alemania el Mundial pasado.
— Héctor Baldassi (@HectorBaldassi) June 29, 2014
“Argentina — Shveysariya o‘yiniga dastlab Ravshan Ermatov tayinlangan edi. Biroq Argentina bunga qarshi chiqdi. FIFA bahsga shvetsiyalik hakamni tayinladi. Juda ham kamdan-kam uchraydigan holat. Shvetsiyalik hakamning professionalligi va bilimlariga shubha qilmayman. Lekin Yevropa jamoasi o‘ynayotganida nima uchun yevropalik hakamni tayinlashadi? Kimning yodida bo‘lmasa Ermatov 2010-yilda Argentina — Germaniya uchrashuvida ishlagan edi”, - deb yozadi Baldassi o‘z tvitterida.